สวัสดีค่ะ คือว่าปัสสะวะบ่อยมากค่ะวันเป็น 10 รอบค่ะและในบางครั้งกลั้นไม่ค่อยอยู่เกิดจากอะไรค่ะ คือตัวเราเป็นคนที่กินเค็มมากไม่รู้ว่าจะเป็นโรคไตหรือป่าวค่ะ
สวัสดีค่ะ อาการปัสสาวะบ่อย อาจเกิดจาก1.การติดเชื้อทางเดินปัสสาวะจะทำให้รู้สึกปัสสาวะบ่อย แต่จะออกครั้งละปริมาณน้อย และมักจะมีอาการแสบและปวดขณะปัสสาวะร่วมด้วย อาจมีอาการกลั้นปัสสาวะไม่ได้ ปัสสาวะไม่สุด ปัสสาวะขุ่น หรือปัสสาวะมีเลือดปน ซึ่งสาเหตุของเชื้อ แบ่งเป็น- เชื้อแบคทีเรียชนิดต่างๆ มักเกิดตามหลังการกลั้นปัสสาวะหรือดื่มน้ำน้อย- เชื้อจากโรคติดต่อทางเพศสัมพันธ์ เช่น หนองในแท้ หนองในเทียม เริม ซึ่งนอกจากอาการปัสสาวะที่ผิดปกติแล้ว จะมีตกขาวที่ผิดปกติ และอาการปวดท้องน้อยร่วมด้วย รวมถึงอาการเจ็บขณะมีเพศสัมพันธ์2. การดื่มน้ำมากไป ดื่มแอลกอฮอล์มากหรือเครื่องดื่มที่มีคาเฟอีนมากไป ซึ่งปริมาณของปัสสาวะมักจะมากตามด้วย3. โรคเบาหวาน โรคเบาจืด มักมีอาการหิวน้ำบ่อยร่วมด้วย และปริมาณของปัสสาวะจะมากตามด้วย4. กระเพาะปัสสาวะบีบตัวไวเกิน (overactive bladder) นอกจากปัสสาวะบ่อยครั้ง อาจมีอาการกลั้นปัสสาวะไม่ได้ ปัสสาวะเล็ดราดร่วมด้วย ปริมาณปัสสาวะที่ออกแต่ละครั้งจะไม่มาก5. นิ่วหรือก้อนเนื้อในกระเพาะปัสสาวะ หรือเนื้องอกมดลูก และไปกดเบียดกระเพาะปัสสาวะ ทำให้กระเพาะปัสสาวะเต็มเร็วขึ้น เลยทำให้ปวดปัสสาวะบ่อยขึ้นกว่าปกติ6. ไตเรื้อรัง ไตวาย มักมีอาการปัสสาวะบ่อยในช่วงกลางคืนมากกว่ากลางวัน และจะมีอาการอื่นๆ อีก เช่น หนังตาบวม ขาบวม เหนื่อยง่าย คลื่นไส้ อาเจียน เบื่ออาหาร เป็นต้น7. การมีความเครียด วิตกกังวล หรืออุณหภูมิของอากาศที่เย็น ก็จะทำให้มีความรู้สึกปวดปัสสาวะบ่อยได้หาก ยังคงมีอาการปัสสาวะบ่อยทั้งกลางวันและกลางคืน โดยที่ไม่ได้เกิดจากการดื่มน้ำมาก หรือดื่มแอลกอฮอล์หรือเครื่องดื่มที่มีคาเฟอีนมากไปควรไปพบแพทย์เพื่อตรวจและรักษาตามสาเหตุค่ะ